השבוע על השטיח האדום: בריטני חושפת, ביונסה מסנוורת | Fashion Forward | אופנה
השבוע על השטיח האדום: בריטני חושפת, ביונסה מסנוורת
וגם: ניקי מינאז' מעייפת, אמה סטון בשמלה מעלפת, ושרון סטון נוטפת סטייל | המתלבשות של השבוע בהוליווד
מאת מעין רודה | ‏ 5 יולי 2012
שרון סטון, תצוגת אופנה של דיור בשבוע האופנה בפריז
כמה לוהטת אישה אחת יכולה להיות? בשמלת קטיפה שחורה ארוכה ואקססוריז מושלמים שמוסיפים קצת זהב, שרון סטון מוכיחה שזה לא שהיה סקסית לגילה, אלא שהיא סקסית בקנה מידה אוניברסלי. מראה מושלם ובלתי מתיימר שנוטף שיק וסטייל. ולחשוב שהיא בגיל של מדונה, שמתאמצת כל כך הרבה ולא מצליחה אפילו להתקרב לזוהר של סטון. ההערה היחידה שלנו היא על הבהונות המציצות שם מלמטה, קצת בגסות.
סקסית ויודעת את זה | שרון סטון בשמלה של דיור | צילום: גטי אימג'ס
קייטי פרי, בכורת הסרט עליה באוסטרליה
שתי הפתעות מההופעה הזו של קייטי פרי באוסטרליה: כוח הכבידה מצליח להחזיק את החזה הלא קטן שלה גם בסטרפלס, והשמלה הרגועה, שמדגישה את העובדה שקייטי פשוט צריכה להפסיק להתלבש כמו בת נוער, וללכת על שמלות אלגנטיות יותר. הצלבים המודפסים על השמלה היו עובדים פחות טוב בארץ הקודש, אבל הצבע מחמיא לגון עורה, כשרק צבע השיער המשונה-עד-מכוער מזכיר לנו כמה גרועה היא בדרך כלל.
ציון סופי: כמעט טוב מאוד | קייטי פרי בשמלת ורסאצ'ה| צילום: גטי אימג'ס
אמה סטון, בכורה של ספיידרמן בקליפורניה
לבחור את השמלה האהובה עלינו של אמה סטון משלל השמלות שהיא לבשה השבוע זו קצת אכזריות, אבל בכל זאת בחרנו בזו. תראו כמה היא חכמה ומתוחכמת, ויוצרת צורה גיאומטרית כל כך מיוחדת, עם הכתפיים והאגן המודגשים. מדובר פה בשילוב קסום של שמלה קצת ילדותית וקצת מלכותית, אבל עם מראה מודרני לחלוטין. הו אמה סטון, אין בחורה שאנחנו אוהבות יותר ממך בימים אלה.
אגב, שמתם לב שהיא וקייטי פרי מלמעלה נועלות בדיוק את אותן הלובוטן עם הספייקים?
קצת ילדותית, קצת מלכותית | אמה סטון בשאנל | צילום: גטי אימג'ס
סאלי פילד, בכורה של ספיידרמן בקליפורניה
בדרך כלל תמיד אפשר לנחש איזה חלק בגופה הכי שונאת כוכבת הוליוודית לפי מה שהיא לובשת ואילו במקרה של סאלי פילד, נדמה שיש לה גוף מושלם ופצפון. איפור מינימלי בגווני אפרסק שמתאים לאקססוריז של פילד, שהם בעלי אופי קייט מידלטוני משהו – יחד עם התספורת הקלאסית אבל לא מבוגרת של פילד נראים מעולה. אהבנו במיוחד את הקלאץ' עם הידית המאוד מתוחכמת. מתאים לכל הופעה, אבל גם עושה כל הופעה.
האיפור מתאים לאקססוריז | סאלי פילד | צילום: גטי אימג'ס
מיילי סיירוס, אירוע אוסטרלים בקולנוע בקליפורניה
מיילי סיירוס נמצאת בשלב הזה בהתבגרות שבו היא הופכת מילדה לאישה, ועל כן אנחנו חווים מבחינה אופנתית הרבה מהמורות לאחרונה, וכולנו תקווה שבסוף היא תתעצב לפאשניסטה, ולא למעפניסטה. השמלה הזו היא צעד נכון בדרך הנכונה, ורק השרוולון המשונה לא מוצא חן בעינינו. הגזרה הגבוהה עם החיתוך בחזה הוא גם פרובוקטיבי אבל גם מחמיא. התספורת קצת מבגרת אותה, אבל אפילו בה יש משהו מעניין.
LBD עם הפתעות | מיילי סיירוס | צילום: גטי אימג'ס
מריה קארי, טקס פרסי ה-BET בלוס אנג'לס
זה די מדהים שאף פעם לא ראינו את מריה קארי לובשת משהו מוצלח. היא תמיד חושפת הרבה יותר מדי חזה, שהוא אולי גדול, אבל בכלל לא סקסי. היא נראית כמו מלכת הפרחות, מעמד שהיא משמרת כבר שנים בהצלחה רבה. הצבע לא ברור, הבד עלוב והנצנוצים עליו נראים כמו עבודת יצירה בגן. אם היינו צריכים לצפות מראש בגד שמריה קארי תלבש, זה בטוח היה נראה ככה, ואין משהו מבאס יותר משמלה צפויה ומכוערת על השטיח האדום.
אזעקת איכס! | מריה קארי | צילום: גטי אימג'ס
ביונסה, טקס פרסי ה-BET בלוס אנג'לס
אנחנו לגמרי מבינות את הכוונה שמאחורי השמלה של ביונסה. המראה כללי היה אמור להיות אייטיזי ומדליק, אבל בפועל הוא נראה מתאמץ ולא מחמיא, זאת למרות שרואים בבירור שמתחת לצהוב המוזר הזה מסתתר גוף הורס. אז חוץ מהחגורה שהייתה יכולה להיראות מעולה על שמלה אחרת, אין שום דבר מחמיא בצהוב הזה, שגורם לה להיראות כמו פסלון הזכייה באוסקר. והיי, האוסקר זה כל כך לפני חצי שנה.
אין בשמלה הזו שום דבר מחמיא | ביונסה בסטפן רולנד | צילום: גטי אימג'ס
ניקי מינאז', טקס פרסי ה-BET בלוס אנג'לס
אם הקטע של הטקס הזה הוא שכולן יתלבשו בו מחריד, אנחנו בעד ביטולו לאלתר. שוב ניקי מינאז' הולכת על הפרובוקטיבי עם בגד שמגדיל את הישבן בצורה בלתי פרופורציונית, וכבר ממש התעייפנו מזה. צרפו לסקיני הלחוץ הזה את חולצות הבטן השנואות עלינו כל כך, ואם זה לא מספיק גם קצת עור, וקיבלתם מיש-מש דוחה, שזו ההגדרה המושלמת לדרך בה ניקי מינאז' מתלבשת. אולי הביקורת הקשה שלנו מעידה שאנחנו שמרניות, אבל הנראה שזה רק מכתיר אותנו כבעלות טעם.
בחורה מעייפת | ניקי מינאז' | צילום: גטי אימג'ס
אליזבת' בנקס, הקרנה של "People Like Us" בניו יורק
מי זו הגיעה לשטיח האדום? האם זו דודה אליזבת'? הרעיון בבסיס השמלה נחמד, וגם הנעליים המשלימות בסדר, אבל הגזרה ממש רופפת ומקנה לאליזבת' מראה מרושל וסתמי.
מזל טוב, את דודה! | אליזבת' בנקס | צילום: גטי אימג'ס
בריטני ספירס, אודישנים לאקס פקטור בפרובידנס
בואו נסכם קודם כל: ציצים אף פעם לא היו החלק החזק של בריטני ספירס, ובכל זאת היא מתעקשת ללכת במחשופים עמוקים בשמלות הכי זולות למראה שאפשר לשים את היד עליהן. ודווקא השיער שלה נראה כל כך זוהר. חבל להרוס את זה עם צבע, גזרה ובד כל כך דלוחים. בריטני ספירס נראית הרבה יותר מבוגרת מכפי גילה. אמריקן ווייט טראש קלאסית, עם שמלה כל כך קצרה שזה פשוט כואב בעיניים.
תחליטי, או מחשוף או מיני, רק לא יחד | בריטני ספירס | צילום: גטי אימג'ס
מירנדה קר VS אנה דלו רוסו
כל מה שמירנדה קר לובשת נראה מרהיב, וכך גם השמלה הזו של פיטר פילוטו. הטעות של אנה דלו רוסו היא האבזור המוגזם על השמלה הגם ככה מעט מוגזמת הזו.
מי עשתה את זה יותר טוב? | מימין: מירנדה קר, משמאל: אנה דלו רוסו | צילום: גטי אימג'ס
השיער של קייטי מושלם.
מאת: /// |‏ 8 באוקטובר 2013 | 15:46
פפ'חחחח ביונסה מהממת והבגד הזה פשוט מהמם עלייה אני לא מבינה מה הבעיה עם הבגד הזה זה יפה עליה זה מתאים לה !!
אני עדיין לא מבינה ?????
וביונסה אני איתך אני פשוט לא מבינה אנשים כאלה זה משגע אוותי !!
מאת: I ♥ BEYONCE |‏ 9 ביולי 2012 | 21:47
מאת: I ♥ BEYONCE |‏ 9 ביולי 2012 | 21:44
מאת: הילה |‏ 9 ביולי 2012 | 14:39
מאת: בב |‏ 8 ביולי 2012 | 11:12
מה אכפת לכם מה ביונסה לובשת?!
היא תתלבש איך שבאלה.
דיי לנסות למצוא את הרע באנשים. חבר'ה זה מתחיל ככה
ובעוד כמה ימים זה משהו אחר.
בבקשה תנסו להיות קצת נורמלים ותפסיקו אם החארות שבכם.
(לצערי השתמשתי פה במילים קצת אחרות מהשפה שלי בשביל שכל הארץ הזאת תבין לפחות מה כתוב פה.
מאת: (: |‏ 8 ביולי 2012 | 09:33
מאת: טלי |‏ 8 ביולי 2012 | 01:58
נייקקקקקקקקקקקקקקי מניאאאז תפסיקו לנסות להראות בלונדינית בזמן שאת כולך כווווווווווושיייייייית איכ זה מגעיילללללללל
מאת: ....... |‏ 7 ביולי 2012 | 22:23
מאת: מיטל |‏ 7 ביולי 2012 | 22:23
מה שהיא לבשה פשוט דוחה. אבל באמת. כל פריט לבוש מכוער אפשרי איכשהו מצא את דרכו לאאוטפיט שלה, שיצר ביחד בליל של זוועה.
השיער של קייטי פרי לא גרוע כמו שאתן מתארות אותו והצבע דיי מעניין, ודוקא לאמה סטון היו אאוטפיטים הרבה יותר טובים מהרשימה שנתתן – השימלה הכחולה והשימלה עם הפרחים מנצחות בגדול!
מאת: איה |‏ 7 ביולי 2012 | 19:39
בנקס נראית מעולה, יש לה את הטעם שלה! ורואים אותו תמיד! גם בשמלה הזאת, היא אומנם קצת דודתית, אבל יש בה מן הווינטג' והרבה מהחן. יפה מאוד.
מאת: יעל |‏ 7 ביולי 2012 | 18:58
מאת: מה פתאום! |‏ 6 ביולי 2012 | 20:43
שמרנות לא מכתירה מישהו לבעל טעם אלא רק הופכת את עולמו לצר יותר.
כותבות מדור אופנה שמרניות זה משהו שהוא בעייתי. עיסוק באופנה דורש פתיחות מסוימת שאולי מבדילה בה את מי שלא עוסק באופנה. פתיחות להכיר בהרבה סגנונות, פתיחות לשילובים מעניינים. אופנה צריכה להיות בסופו של דבר משהו כיפי, דרך לביטוי עצמי. מבקרות אופנה לא אמורות לסרס רעיונות מקוריים, נועזות וכו. השיקול צריך להיות אם במבחן התוצאה- נראה טוב או לא.
האאוטפיט של מינאז' אכן רע אבל אל תשתמשו בו כדיי לתרץ את השמרנות של המדור הזה או שלכן כמבקרות אופנה.
מאת: הילה |‏ 6 ביולי 2012 | 18:11
מאת: שואלת |‏ 6 ביולי 2012 | 17:55
וכל השאר…
מאת: רונה. |‏ 6 ביולי 2012 | 14:38
אני רחוקה שנות אור מלהיות מעריצה של קייטי פרי, גם במראה ובעיקר במוזיקה. אבל השיער שלה נראה מעולה לדעתי, הסגול הזה מאוד יחודי ואקסטרווגנטי, אבל גם אלגנטי מאוד כי הוא לא זוהר או בהיר מדי ונראה מאוד מקצועי. למען האמת, אני מתכננת לעשות כזה בעצמי :)
הערה נוספת-השיער והאיפור של מיילי סיירוס מזעזעים בעיניי, והשמלה רק סבירה.
מאת: נטע |‏ 6 ביולי 2012 | 02:02
ודווקא בריטני, אכן לבושה זול כהרגלה, אבל חזרה לעצמה בפנים ובשיער. נראית טוב מתמיד
מאת: לילך |‏ 5 ביולי 2012 | 20:28
אולי זו רק אני, אבל נראה שהכותבת משתמשת בדעות קדומות בכתבות האלו.
יש המון מקרים שבהם המבוקרת נראית טוב, או לפחות בסדר, והכותבת משפילה אותה.
במקום לשבח על הדרך שעשו מחפשים פה רק ביקורת שלילית.
בכל האתר הזה.
חבל שהכתבים הטובים עזבו.
אני חושבת שאמצא לי אתר אופנה אחר, זה כבר נהיה עלוב ושפל.
מאת: 2 |‏ 5 ביולי 2012 | 18:59
ומי אתם בכלל שתעבירו ביקורת?!
מאת: מגיב |‏ 5 ביולי 2012 | 18:26
נראה כאילו היא לובשת חזייה וחצאית ושכחה את החולצה בבית… פרובוקטיבי ומבגר, מה גם שהשיער סתמי ולא מחמיא לפניה היפות!
מאת: אלמוג |‏ 5 ביולי 2012 | 18:22
מאת: משתמש אנונימי (לא מזוהה) |‏ 5 ביולי 2012 | 18:08
אם כי ממש מיוחדות
מאת: אף אחד לא שם לב??? |‏ 5 ביולי 2012 | 16:38
שילוב לא חכם במיוחד: גם צמוד, גם קצר וגם חשוף באור החזה… ביג נו נו
מאת: רותם |‏ 5 ביולי 2012 | 15:44
שהיא לא נראית כמו מירנדה..
מאת: עמית |‏ 5 ביולי 2012 | 15:11
מיילי סיירוס לא נראית כמו פאשיניסטה. תמיד מעציב אותי לראות אותה כי היא ככ יפה – ונראית ככ נורא. השמלה חתוכה בצורה זוועתית על הגוף שלה (קצרה לא פחות מהשמלה של בריטני ספירס, אגב) והתסרוקת שלה לא מעניינת!! היא נוראית!! היא נראית כמו פאה, והיא לא מחמיאה לצורת הפנים של מיילי – אם הייתה קצת יותר קצרה, אז זה היה יכול להיות יפה.
מאת: 9 |‏ 5 ביולי 2012 | 15:09
מסכימה עם רוב ההערות שלכם, אבל בבקשה, היצמדו לביקורת על הבגדים. להגיד שהחזה של מריה קארי הוא "אולי גדול אבל בכלל לא סקסי" זה לא קשור וסתם ביצ'י, באתר שדווקא אמור לחגוג את הנשיות.
מאת: מורן |‏ 5 ביולי 2012 | 15:08
זקנה רצח
מאת: דור |‏ 5 ביולי 2012 | 15:05
בתחרות בין מירנדה קר לאנה דל רוסו, מירנדה לוקחת ובגדול! השמלה העמוסה לא משאירה מקום ליותר מתסרוקת קלאסית ואקססוריז "רגועים".
ומבין כל המצולמות, שרון סטון מנצת ביג טיים! לוק מהמם!!!
בואו לבקר אותי בבלוג האופנה שלי – http://veredstyle.blogspot.co.il/
מאת: ורד |‏ 5 ביולי 2012 | 14:29